# **Kunngjøring 2021**

# **Tilskudd til utvikling av de sosiale tjenestene i NAV-kontoret**

**Hvem kan søke**  NAV-kontor

**Søknadsfrist** 1. februar 2021

**Tidsperiode** Tilskudd gis primært for ett år fra oppstartsdato men det kan gis i inntil tre år til samme tiltak **Rapportering** Frist for statusrapportering og regnskapsrapportering er 1.februar 2022

**Referanse** Kapittel 0621 post 63, Arbeids- og sosialdepartementet

**Beløp** Det gis inntil 610 000 kroner per 100% stilling (lønn og sosiale utgifter) og inntil 10 000 kroner per tiltak til kompetanse som trengs spesifikk for dette tiltaket (for eksempel design, evaluering, utvikling og/eller faglig*)*.

Vi ønsker å prøve ut ulike modeller og virkemidler for å få mer kunnskap om gode tiltak og hvordan disse kan spres. Målet er å få erfaring med disse virkemidlene for videre utvikling av tilskuddsordningen. Vi ønsker blant annet å prøve ut nettverk/ klyngesamarbeid og ekstern prosessevaluering på enkelte tiltak som melder sin interesse i søknadskjemaet.

**Formål og målgruppe**

Formålet med tilskuddsordningen er å stimulere til utvikling av sosiale tjenester som er hjemlet i sosialtjenesteloven. Det overordnete målet er et helthetlig og samordnet tjenestetilbud tilpasset brukernes behov.  Gjennom nye arbeidsmetoder og samarbeidsformer skal brukerne oppleve økt kvalitet i tjenestene, og derigjennom bedring i levekår. Tjenestene skal utformes slik at brukere kan få en mulighet å nyttiggjøre sin arbeidsevne, slik at flest mulig kommer i lønnet arbeid og beholder tilknytningen i arbeidslivet over tid.

Målgruppen for ordningen er sosialt og økonomisk vanskeligstilte som har behov for sosiale tjenester, og andre som står i fare for å komme i en vanskelig livssituasjon.

**Følgende utviklingsområder vil bli særskilt prioritert i 2021**

* Bruk av ordinært arbeidsliv
* Oppfølging av barnefamilier, ungdom og innvandrere
* Sikring av sårbare overganger, blant annet løslatelse etter straffegjennomføring, overganger mellom ulike tjenester, utdanning og arbeidsliv

**Tabell: Utvalgte sosialtjenestetall**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Antall personer med sosialhjelp 6-12 mnd. og sosialhjelp som hoved-inntekt | Andel av befolk-ningen 18-66 år | 18-24-åringer som mottok sosialhjelp minst én gang i 2018 | Andel av befolk-ningen 18-24 år | Antall barn som bodde i hushold-ninger med sosialhjelps-mottak 6 til 12 måneder i 2018 | Andel av befolk-ningen under 18 år | Antall deltakere i Kvalifi-serings-program (KVP) pr. 31. august 2019 | KVP-deltakere basert på rammefinansiering | Hushold-ninger som var innom midlertidig botilbud i 2018 |
| **Landet**  **(fylker fra 2019)** | **29 301** | **0,86 %** | **26 391** | **5,6 %** | **37 275** | **3,3 %** | **6 266** | **68 %** | **4 282** |
| 01 Østfold | 2 034 | 1,1 % | 1 642 | 6,7 % | 2 514 | 4,1 % | 348 | 60 % | 289 |
| 02 Akershus | 2 553 | 0,6 % | 1 863 | 3,7 % | 3 505 | 2,4 % | 544 | 57 % | 411 |
| 03 Oslo | 5 552 | 1,2 % | 2 261 | 3,8 % | 7 112 | 5,4 % | 1 654 | 78 % | 912 |
| 04 Hedmark | 1 427 | 1,2 % | 1 175 | 7,0 % | 1 548 | 4,2 % | 186 | 64 % | 63 |
| 05 Oppland | 756 | 0,6 % | 997 | 6,0 % | 1 234 | 3,4 % | 130 | 51 % | 139 |
| 06 Buskerud | 1 476 | 0,8 % | 1 233 | 5,4 % | 1 979 | 3,3 % | 217 | 46 % | 228 |
| 07 Vestfold | 1 938 | 1,2 % | 1 573 | 7,4 % | 1 925 | 3,8 % | 249 | 56 % | 273 |
| 08 Telemark | 1 585 | 1,5 % | 1 187 | 7,9 % | 1 897 | 5,5 % | 220 | 70 % | 44 |
| 09 Aust-Agder | 540 | 0,7 % | 787 | 7,7 % | 754 | 3,0 % | 104 | 55 % | 48 |
| 10 Vest-Agder | 895 | 0,8 % | 1 139 | 5,9 % | 1 170 | 2,8 % | 300 | 97 % | 175 |
| 11 Rogaland | 2 630 | 0,9 % | 2 662 | 6,2 % | 3 019 | 2,7 % | 596 | 84 % | 500 |
| 12 Hordaland | 3 003 | 0,9 % | 2 774 | 5,6 % | 3 505 | 3,1 % | 591 | 73 % | 503 |
| 14 Sogn og Fjordane | 326 | 0,5 % | 486 | 4,7 % | 561 | 2,4 % | 35 | 30 % | 21 |
| 15 Møre og Romsdal | 799 | 0,5 % | 1 143 | 4,9 % | 1 127 | 2,0 % | 196 | 63 % | 64 |
| 50 Trøndelag | 2 040 | 0,7 % | 2 621 | 5,7 % | 2 599 | 2,7 % | 521 | 78 % | 278 |
| 18 Nordland | 838 | 0,6 % | 1 470 | 6,7 % | 1 551 | 3,2 % | 202 | 63 % | 123 |
| 19 Troms | 445 | 0,4 % | 819 | 5,0 % | 744 | 2,2 % | 133 | 60 % | 154 |
| 20 Finnmark | 464 | 0,9 % | 559 | 7,6 % | 531 | 3,5 % | 40 | 37 % | 57 |

***Kilder:*** *SSB og NAV. Sosialhjelp og midlertidig botilbud fra SSB (KOSTRA). Kvalifiseringsprogramtallene er fra manuell rapportering fra NAV-kontorene til Arbeids- og velferdsdirektoratet og grønt hefte t.o.m.2012.*

***Farger:*** *Høyeste og laveste verdi i hver kolonne er henholdsvis rød og grønn for sosialhjelp – omvendt for KVP. Fargeleggingen er gjort automatisk i Excel for å gjøre tabellen enklere å lese. Tabellen er ikke et målekort. Høye og lave sosialhjelpstall har sammenheng med arbeidsmarkedet, bokostnader, demografi og andre forhold. Det er kun etter å ha justert for slike lokale variasjoner at man kan si noe om det sosialfaglige arbeidet.*

**Vi oppfordrer NAV-kontor til**

* å jobbe ut ifra brukers situasjon slik at brukere som mottar tjenester opplever et helhetlig tjenestetilbud
* å kartlegge brukerbehov så tidlig som mulig og legge disse behovene til grunn for konsept og ide for utviklingsarbeidet.
* å kartlegge aktuelle brukerreiser og legge disse til grunn for utviklingsarbeidet
* å legge samspillet mellom digitale tjenester, det fysiske møtet og fagsystemet til grunn, slik at vi får til godt samspill av tjenester på tvers av kanaler og systemer
* å ha en god forankring og robust rigg for tiltaket. Difi har laget en god oversikt over innovasjonsverktøy: <https://www.difi.no/fagomrader-og-tjenester/innovasjon/hvordan-jobbe-med-innovasjon/verktoy-og-metoder>
* samarbeid mellom bydeler, storbyer og interkommunalt
* å se dette tilskuddet i sammenheng med andre tilskudd som «Tilskudd til kommunalt rusarbeid» og «Arbeidsrehabilitering etter modell av Individuell jobbstøtte og/eller Jobbmestrende oppfølging» (Helsedirektoratet).
* å gjøre seg kjent med relevante nasjonale satsninger og strategier, og se disse i sammenheng med lokale levekårsutfordringer. Eksempler fra satsninger og strategier:
* Bolig for velferd. Nasjonal strategi for boligsosialt arbeid (2014-2020)– les mer her: https://www.regjeringen.no/no/dokumenter/Bolig-for-velferd/id753950/?q=bolig for velferd
* ***Alle trenger et trygt hjem (2021-2024),*** strategi for den sosiale boligpolitikken.– les meir her: <https://www.regjeringen.no/no/aktuelt/ny-strategi-for-sosial-boligpolitikk-alle-trenger-et-trygt-hjem/id2788482/>
* *Like muligheter i oppveksten*, Regjeringens samarbeidsstrategi for barn og ungdom i lavinntektsfamilier (2020-2023) – les meir her: https://www.regjeringen.no/contentassets/bb45eed3479549719fb14c78eba35bd4/strategi-mot-barnefattigdom\_web.pdf
* Mestre hele livet Regjeringens strategi for god psykisk helse (2017-2022) – les mer her https://www.regjeringen.no/no/dokumenter/mestre-hele-livet/id2568354/?q=mestre hele livet
* Opptrappingsplanen for rus – les mer her: www.regjeringen.no/no/dokumenter/prop.-15-s-20152016/id2460953/sec1?q=opptrappingsplan#match\_0
* Nasjonal strategi for samordnet tilbakeføring etter gjennomført straff – les mer her:

[www.regjeringen.no/no/dokumenter/redusert-tilbakefall-til-ny-kriminalitet/id2556905/](http://www.regjeringen.no/no/dokumenter/redusert-tilbakefall-til-ny-kriminalitet/id2556905/)

* 0-24-samarbeidet les mer her: <https://www.regjeringen.no/no/tema/utdanning/grunnopplaring/artikler/0-24-samarbeidet/id2511690/>
* Inkluderingsdugnaden les mer her: https://www.regjeringen.no/no/sub/inkluderingsdugnad/id2596993/

**Det gis ikke tilskudd til:**

* kommuner som mottar programfinansiering gjennom 0-24 satsningen og som søker om tiltak til samme målgruppe
* implementering av ferdig utviklede metoder og arbeidsmåter
* søknader som kun beskriver kapasitetsøkning i tjenesten

**Hvordan søker du?**

Utfylt søknad signeres og sendes til fylkesmannen (statsforvalteren) i ditt fylke. På fylkesmannen.no finner du kontaktinformasjon.

|  |  |  |  |  |  |
| --- | --- | --- | --- | --- | --- |
|  |  |  |  |  |  |